কম্পিউটারে মাইক্রোসফট উইন্ডোজ সেটআপ দিলে ব্যবহূত প্রয়োজনীয় সব সফটওয়্যার নতুন করে ইনস্টল করতে হয়। বিশেষ করে হার্ডওয়্যারের বিভিন্ন ড্রাইভার (অডিও, গ্রাফিক্স, প্রিন্টার, মডেম ইত্যাদি) সিডি থেকে নতুন করে ইনস্টল করতে হয়। ‘ডাবল ড্রাইভার’ নামের একটি সফটওয়্যারের সাহায্যে আপনি এই ঝামেলা এড়াতে পারেন। মাত্র ২.০৬ মেগাবাইটের এ সফটওয়্যারটি http://sopnojatra.blogspot.com/2010/08/backup-software-double-driver.html ঠিকানা থেকে নামিয়ে নিন। এরপর সফটওয়্যারটি ইনস্টল করুন। সফটওয়্যারটি চালু করে backup/scan current system বাটনে ক্লিক করলে কম্পিউটারের সব ড্রাইভারের তালিকা দেখা যাবে এবং কম্পিউটারে যুক্ত হার্ডওয়্যারের বিভিন্ন ড্রাইভার স্বয়ংক্রিয়ভাবে নির্বাচিত হয়ে থাকবে। এখান থেকে Backup now বাটনে ক্লিক করে destination-এ দেখিয়ে দিন ড্রাইভারগুলো কোথায় সংরক্ষণ হবে এবং এরপর ok দিন। তাহলেই ড্রাইভারগুলোর কপি সংরক্ষণ হবে। একই উপায়ে আপনি অন্যান্য ড্রাইভারও সংরক্ষণ করতে পারবেন।